Diari Oficial de la Generalitat Valenciana


Sumari del DOGV 6838, del 10-08-2012 (2012/7775)

Informació pública del projecte de reparcel·lació forçosa de la unitat d'execució SU.R 12 del Pla General d'Ordenació Urbana de Vinaròs.
----------------------------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7775


Data del document
:   26-07-2012

Organisme emissor
:   Promociones Bemir, SL

Tipus de document
:   Anunci

Descriptors 

:   * Vinaròs
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució SU.R 12 del Pla General d'Ordenació Urbana de Vinaròs. [2012/7775]  
Promocions Bemir, SL, domiciliada al carrer Sant Francesc, número 78, de Vinaròs, proveïda de CIF B-12230785, en la seua condició d'agent urbanitzador, de conformitat amb l'article 169.5 de Llei 16/2005, de 30 de desembre, de la Generalitat, Urbanística Valenciana, ha formulat el projecte de reparcel·lació de la unitat d'execució de sòl urbanitzable SU.R. 12 del Pla General d'Ordenació Urbana de Vinaròs.  
De conformitat amb el que estableix l'article 177 de la Llei 16/2005, de 30 de desembre, de la Generalitat, Urbanística Valenciana, en relació amb l'article 416.1 del Reglament d'Ordenació i Gestió Territorial i Urbanística, mitjançant aquest anunci se sotmet a informació pública el projecte de reparcel·lació forçosa esmentat per un termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana.  
Cosa que es notifica als titulars de drets afectats pel projecte de reparcel·lació, a l'efecte de poder presentar les al·legacions que s'estime convenient en el termini indicat. A aquest efecte, qualsevol interessat podrà consultar el projecte de reparcel·lació forçosa en la notaria de Manuel Manzanares Echeguren, situada al passatge Dr. Ricardo Santos, número 12, de Vinaròs, de dilluns a divendres en horari de 10.00 hores a 13.00 hores. No obstant això, l'urbanitzador ha depositat una còpia del projecte de reparcel·lació en els Serveis Tècnics de l'Ajuntament de Vinaròs, plaça Sant Telm (Edifici Pirulí), on així mateix es podrà consultar l'esmentat projecte de reparcel·lació i presentar les al·legacions que s'estimen oportunes.  
En aplicació de l'article 172.3 de la Llei 16/2005, de 30 de desembre, de la Generalitat, Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa aquesta notificació val com a requeriment per a l'aportació de la informació esmentada, i s'adverteix, així mateix, que l'omissió, l'error o la falsedat d'aquestes declaracions no podran afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.  
Especialment, es requereix els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització amb càrrec al projecte de reparcel·lació forçosa.  
  
  
Vinaròs, 26 de juliol de 2012.- Els administradors: Pascual Fontanet Miralles i Juan Carlos Roger Belda.